57.ΑΠΟΦΑΣΗ ΕΛΕΓΚΤΙΚΟΥ ΣΥΝΕΔΡΙΟΥ Αριθ. 16031/1993 της 1/1 Σεπτ. 1993 (ΦΕΚ Β΄ 665) Περί συστάσεως V Τμήματος στο Ελεγκτικό Συνέδριο και περί τροποποιήσεως των με αριθ. 48208/1965, 33397/1983, 26241/84, 3786 και 15778/1992 αποφάσεων της Ολομέλειας του Ελεγκτικού Συνεδρίου. ΟΛΟΜΕΛΕΙΑ Αποτελούμενο από τους:Απόστολο Μπότσο, Πρόεδρο, Σταύρο Μαρινόπουλο, Ηλία Κουτρουμπή, Κων/νο Τράκα, Αντιπρόεδρους, Μιχαήλ Σπηλιωτακάρα, Δημήτριο Μαυρουδέα, Κων/νο Αθανασίου Γεώργιο Σχοινιωτάκη και Παναγιώτη Σαρρή, Συμβούλους. Συνεδρίασε στο κατάστημά του σήμερα στην 20 Αυγ. 1993 με την παρουσία του Γενικού Επιτρόπου της Επικρατείας, Σταύρου Μαγγανά, Συμβούλου, νόμιμου αναπληρωτή του Γενικού Επιτρόπου της Επικρατείας Στυλιανού Χριστονάκη και του Αντεπιτρόπου Νικολάου Κοκκινάτου, που τελούν σε διακοπές και του Γραμματέα Γεωργίου Πρεντουλή, και αφού έλαβε υπόψη: 1.Τις διατάξεις α)του άρθρ. 15 περίπτ. δ΄ του Νόμ. 1968/1991, β)των άρθρ. 7, 8, 13 και 76 παρ. 4 του Π.Δ. 774/1980, περί Οργανισμού του Ελεγκτικού Συνεδρίου, γ)του άρθρ. 34 παρ. 2 του Νόμ. 2161/1993 και δ)τις αποφάσεις αυτού με αριθ. 48208/1965, 33397/1983, 26241/1984, 3786 και 15778 του 1992, αποφασίζει: ΄Αρθρ.1.-Αυξάνει τον αριθμό των Τμημάτων του Ελεγκτικού Συνεδρίου, τα οποία ορίζονται σε 5, ήτοι:Ι Τμήμα, ΙΙ Τμήμα, ΙΙΙ Τμήμα, IV Τμήμα και V Τμήμα και αποτελούνται από 1 Αντιπρόεδρο, ως Πρόεδρο, και τουλάχιστον 4 Συμβούλους, ως μέλη. Στις συνεδριάσεις κάθε Τμήματος μπορούν να μετέχουν και μέχρι 5 Πάρεδροι με συμβουλευτική ψήφο. ΄Αρθρ.2.-Τροποποιεί την αριθ. 48208/1965 απόφασή της, όπως μεταγενέστερα τροποποιήθηκε, και καθορίζει την αρμοδιότητα του V Τμήματος του Ελεγκτικού Συνεδρίου ως εξής: -΄Ελεγχος νομιμότητας των συμβάσεων περί εκτελέσεως έργων και προμηθειών του άρθρ. 15 του Νόμ. 2145/1993. -Προεξέταση απολογισμού και ισολογισμού του Κράτους (άρθρ. 41 του Π.Δ. 774/1980). -Επεξεργασία και σύνταξη προσχεδίου ετησίας εκθέσεως (άρθρ. 42 του Π.Δ. 774/1980). -΄Αρση διαφωνιών και γνωμοδοτήσεις επί αμφιβολιών ως προς τη θεώρηση ή όχι χρηματικών ενταλμάτων προπληρωμής και των δικαιολογητικών αποδόσεως λογαριασμού αυτών (άρθρ. 31 του Π.Δ. 774/1980). -Εφέσεις κατά πράξεων ή αποφάσεων γενικά, σε σχέση α)με χρηματικά εντάλματα προπληρωμής και β)με διαχειρίσεις και με το στρατιωτικό γενικά και πολιτικό προσωπικό των Ενόπλων Δυνάμεων και των Σωμάτων Ασφαλείας. -Αιτήσεις Γενικού Επιτρόπου Επικρατείας, περί καταλογισμού πολιτικών και στρατιωτικών υπαλλήλων των Ενόπλων Δυνάμεων και Σωμάτων Ασφαλείας. ΄Οσες από τις ανωτέρω υποθέσεις έχουν εκδικασθεί από το Ι και IV Τμήμα του Ελεγκτικού Συνεδρίου, αυτές, μέχρις εκδόσεως οριστικής αποφάσεως, εξακολουθούν να υπάγονται στην αρμοδιότητα των Τμημάτων αυτών, στα οποία υπάγονται και όσες υποθέσεις, μέχρι την έναρξη της ισχύος της παρούσας αποφάσεως, έχουν προσδιορισθεί προς εκδίκαση ενώπιον αυτών. Κατά τα λοιπά εξακολουθεί να ισχύει η αριθ. 3786/1992 απόφαση της Ολομελείας του Ελεγκτικού Συνεδρίου, μετά και τη γενόμενη τροποποιητική της με την 15778/1992 όμοια και όπως τροποποιείται με το άρθρ. 4 της παρούσας. ΄Αρθρ.3.-Τροποποιεί την αριθ. 33397/1983 (ανωτ. αριθ. 49), απόφασή τους, όπως μεταγενέστερα αυτή τροποποιήθηκε, και ορίζει, ότι: α)Η Γραμματεία του Ελεγκτικού Συνεδρίου περιλαμβάνει τις γραμματείες των 5 δικαστικών Τμημάτων, ήτοι: του Ι Τμήματος, του ΙΙ Τμήματος, του ΙΙΙ Τμήματος, του ΙV Τμήματος και του V Τμήματος, β) η Γραμματεία του V Τμήματος έχει ως αρμοδιότητα την προετοιμασία για εκδίκαση των υποθέσεων αρμοδιότητας του V Τμήματος, την επιμέλεια της καθαρογραφής αποφάσεων, τη σύνταξη πρακτικών γενικά, την εκτέλεση προδικαστικών αποφάσεων, την κοινοποίηση αποφάσεων και λοιπών εγγράφων της προδικασίας και την τήρηση βιβλίων. ΄Αρθρ.4.-Ορίζει ημέρα τακτικών δικασίμων για τη συνεδρίαση του μεν ΙΙ Τμήματος του Ελεγκτικού Συνεδρίου, κάθε πρώτη και τρίτη Πέμπτη κάθε μήνα, του δε V Τμήματος, κάθε δεύτερη και τέταρτη Πέμπτη κάθε μήνα, και ώρα 10.00 π.μ. ΄Αρθρ.5.-Η απόφαση αυτή να δημοσιευθεί στην Εφημερίδα της Κυβερνήσεως. 